Na temelju članka 54. stavak 1. Zakona o ustanovama („Narodne novine“ broj 76/93., 29/97., 47/99., 35/08., 127/19., 151/22.), članka 98. stavak 3. Zakona o odgoju i obrazovanju u osnovnoj i srednjoj školi (“Narodne novine” broj 87/08., 86/09., 92/10., 105/10. - ispravak, 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22.) i članka 60. Statuta Srednje škole Zabok, Školski odbor Srednje škole Zabok, uz prethodnu suglasnost župana Krapinsko zagorske županije, KLASA:602-02/23-01/69. URBROJ: 2140-02-23-3 od 25.5.2023. na 33. sjednici održanoj 25.7.2023. donosi

**STATUTARNU ODLUKU**

**O IZMJENI I DOPUNI STATUTA**

**SREDNJE ŠKOLE ZABOK**

Članak 1.

U Statutu Srednje škole Zabok KLASA:007-02/22-01/1, URBROJ:2140-92-06-22-7 od 23.12.2022. (u daljnjem tekstu: Statut ) u članku 9. točka 3. mijenja se i glasi:

„3. uslužne djelatnosti za potrebe trećih (pravnih i fizičkih) osoba i to:

* djelatnosti pružanja smještaja te pripreme i usluživanja hrane“

Točka 4. briše se.

Članak 2.

U članku 60. stavku 1. briše se podstavak 8. koji glasi:

„- donosi plan nabave škole te sve njegove izmjene i dopune“

Članak 3.

U članku 62. stavku 2. dodaje se novi podstavak 30. koji glasi:

„- donosi plan nabave škole te sve njegove izmjene i dopune“.

Članak 4.

Ova Statutarna odluka stupa na snagu osmog dana od dana objave na oglasnoj ploči Škole.

KLASA: 007-02/22-01/1

URBROJ: 2140-90-06-22-6

Zabok, 25.7.2023.

**PREDSJEDNIK**

**ŠKOLSKOG ODBORA**

Ivan Petek,mag.oec.

Ova Statutarna odluka objavljena je oglasnoj ploči Škole dana 26.7.2023. godine te je stupila na snagu dana 3.8.2023. godine

RAVNATELJICA

Draženka Jurec,dipl.ped.